ROMÂNIA

 JUDEȚUL TIMIȘ

CONSILIUL LOCAL AL MUNICIPIULUI LUGOJ

**HOTĂRÂREA**

**privind aprobarea documentației tehnico-economice, faza Proiect Tehnic (PT), a indicatorilor tehnico-economici actualizați și a devizului general, pentru obiectivul de investiții „Înființare parc în cartierul Herendești-Bocșei”**

 Având în vedere referatul nr. 16/80363/(RU)80364 din 19.08.2024 al Viceprimarului Municipiului Lugoj - inițiator al Proiectului de hotărâre;

 Având în vedere Proiectul de hotărâre nr. 142 din 19.08.2024 privind aprobarea documentației tehnico-economice, faza Proiect Tehnic (PT), a indicatorilor tehnico-economici actualizați și a devizului general, pentru obiectivul de investiții „Înființare parc în cartierul Herendești-Bocșei”;

 Luând în considerare raportul de specialitate nr. 16/80766/(RU)80767 din 19.08.2024 întocmit de Direcția investiții, finanțări;

 Luând în considerare avizul nr. 87 din 20.08.2024 al Comisiei activități economico – financiare, agricultură, comerț, turism, activități social – culturale, tineret și sport și a celorlalte Comisii de specialitate ale Consiliului Local al Municipiului Lugoj;

 Luând în considerare Hotărârea Consiliului Local al Municipiului Lugoj nr. 105 din 28.06.2024 privind aprobarea Studiului de Fezabilitate și a indicatorilor tehnico-economici pentru obiectivul de investiții „Înființare parc în cartierul Herendești-Bocșei”;

 Având în vedere Proiectul Tehnic nr. P02/2024 „Înființare parc în cartierul Herendești-Bocșei”, întocmit de B.I.A. Ștefana Bădescu, înregistrat în evidențele instituției noastre sub nr. 16/75164/(RU)75165 din 30.07.2024;

 În conformitate cu Ghidul solicitantului pentru Programul Regional Vest 2021-2027 – Infrastructură verde;

 Luând în considerare prevederile art. 44 alin. (1) din Legea nr. 273/2006 privind finanțele publice locale, cu modificările și completările ulterioare;

 Luând în considerare prevederile H.G. nr. 907/2016 privind etapele de elaborare şi conţinutul-cadru al documentaţiilor tehnico-economice aferente obiectivelor/proiectelor de investiţii finanţate din fonduri publice, cu modificările și completările ulterioare;

 În conformitate cu art. 129 alin. (2) lit. b) și alin. (4) lit. d), art. 136 și art. 139 alin. (3) lit. e) din O.U.G. nr. 57/2019 privind Codul administrativ, cu modificările și completările ulterioare;

 În temeiul art. 196 alin. (1) lit. a) și art. 243 alin. (1) lit. a) din O.U.G. nr. 57/2019 privind Codul administrativ, cu modificările și completările ulterioare,

**H O T Ă R Ă Ş T E :**

 **Art.1.** - Se aprobă documentația tehnico-economică, faza Proiect Tehnic (PT), pentru obiectivul de investiții „Înființare parc în cartierul Herendești-Bocșei”, conform Proiectului Tehnic nr. P02/2024, documentație întocmită de B.I.A. Ștefana Bădescu, conform anexei nr. 1 care face parte integrantă din prezenta hotărâre.

 **Art.2.** - Se aprobă indicatorii tehnico-economici actualizați şi devizul general al obiectivului de investiții „Înființare parc în cartierul Herendești-Bocșei”, conform anexelor nr. 2 și nr. 3 care fac parte integrantă din prezenta hotărâre.

 **Art.3.** - La data intrării în vigoare a prezentei hotărâri își încetează aplicabilitatea orice dispoziții contrare.

 **Art.4.** - Îndeplinirea prevederilor prezentei hotărâri se încredinţează Serviciului investiții și achiziții.

 **Art.5.** - Prezenta hotărâre se comunică:

 - Instituţiei Prefectului, judeţul Timiş;

 - Primarului Municipiului Lugoj;

 - Direcţiei juridice;

 - Direcției management financiar;

 - Serviciului investiții și achiziții;

 - Compartimentului investiții;

 - Comisiilor de specialitate ale Consiliului Local.

PREȘEDINTE DE ȘEDINȚĂ CONTRASEMNEAZĂ

 Adrian-Doru Serendan SECRETARUL GENERAL AL MUNICIPIULUI

 Dan Ciucu

 **Nr. 134 din 20.08.2024**

|  |  |  |
| --- | --- | --- |
| 1. | Total consilieri locali | 19 |
| 2. | Total consilieri prezenți | 14 |
| 3. | Număr voturi pentru | 14 |
| 4. | Număr voturi împotrivă | - |
| 5. | Abțineri | - |
| 6. | Adoptarea hotărârii s-a făcut cu | majoritate absolută |